ПРОТОКОЛ №47
ОТ ИЗВЪНРЕДНО ЗАСЕДАНИЕ НА КОМИСИЯТА ПО
ПРЕДЛОЖЕНИЯТА И АТЕСТИРАНЕТО НА ВСС,
ПРОВЕДЕНО НА 30.07.2014 г.

ПРИСЪСТВАТ: Милка Итова, Галя Георгиева, Елка Атанасова, Светла Петкова, Ясен Тодоров, Магдалена Лазарова, Румен Боев, Даниела Костова, Камен Иванов

На заседанието присъстваха: 
Експертни сътрудници: Мария Христова – директор на дирекция „Съдебни кадри и конкурси на магистрати” в АВСС;

Протоколирал: Илина Йосифова 

І. РАЗНИ
Р-1. ОТНОСНО: Оптимизиране щатната численост на Окръжен съд, гр. Ямбол с оглед избора на нов административен ръководител. 

Комисията по предложенията и атестирането 
РЕШИ:

1.1. ПРЕДЛАГА на Висшия съдебен съвет, на основание чл. 30, ал. 1, т. 3 от ЗСВ ДА СЪКРАТИ 1 (една) длъжност „следовател” във Военно-окръжна прокуратура, гр. Пловдив, считано от датата на вземане на решението.

1.2. ПРЕДЛАГА на Висшия съдебен съвет, на основание чл. 30, ал. 1, т. 3 от ЗСВ, ДА РАЗКРИЕ 1 (една) длъжност „съдия” в Окръжен съд гр.Ямбол, считано от датата на вземане на решението. 

Мотиви: Във връзка с проведения избор за назначаване на административен ръководител на Окръжен съд, гр. Ямбол, при който Висшият съдебен съвет с решение по протокол №36/30.07.2014 г. назначи Васил Маринов Петков -  -административен ръководител – председател на районен съд, гр. Ямбол и поради липса на свободна длъжност „съдия” в Окръжен съд, гр. Ямбол Комисията по предложенията и атестирането предлага съкращаване на 1 (една) длъжност „следовател” във Военно-окръжна прокуратура, гр. Пловдив и разкриване на 1 (една) длъжност „съдия” в Окръжен съд, гр. Ямбол, с оглед изтеклия мандат на досегашния административен ръководител. 

1.3. ВНАСЯ предложението в заседанието на Висшия съдебен съвет, насрочено на 30.07.2014 г. 

Р-2. ОТНОСНО: Оптимизиране щатната численост на Районен съд, гр. Кърджали с оглед избора на нов административен ръководител. 

Комисията по предложенията и атестирането 
РЕШИ:

2.1. ПРЕДЛАГА на Висшия съдебен съвет, на основание чл. 30, ал. 1, т. 5 от ЗСВ ДА СЪКРАТИ 1 (една) длъжност „заместник на административния ръководител – заместник-председател” на Районен съд, гр. Кърджали, считано от датата на вземане на решението. 

2.2. ПРЕДЛАГА на Висшия съдебен съвет, на основание чл. 30, ал. 1, т. 3 от ЗСВ, ДА РАЗКРИЕ 1 (една) длъжност „съдия” в Районен съд, гр. Кърджали, считано от датата на вземане на решението. 

Мотиви: Във връзка с проведения избор за назначаване на административен ръководител на Окръжен съд, гр. Кърджали, при който Висшият съдебен съвет с решение по протокол №36/30.07.2014 г. назначи Ангел Маврев Момчилов - заместник-административен ръководител – заместник-председател на Районен съд, гр.  Кърджали и поради липса на свободна длъжност „съдия” в Районен съд, гр. Кърджали, Комисията по предложенията и атестирането предлага съкращаване на 1 (една) длъжност „заместник-административен ръководител – заместник - председател” на Районен съд, гр.  Кърджали и разкриване на 1 (една) длъжност „съдия” в Районен съд, гр. Кърджали, с оглед изтеклия мандат на досегашния административен ръководител. 

2.3. ВНАСЯ предложението в заседанието на Висшия съдебен съвет, насрочено на 30.07.2014 г. 

ПРЕДСЕДАТЕЛ НА
КОМИСИЯТА ПО ПРЕДЛОЖЕНИЯТА
И АТЕСТИРАНЕТО:
(п) МИЛКА ИТОВА